Blaze7451/Wiki-th-20250601 huggingface dataset:
อิจิกาวะ (จังหวัดชิบะ)

อิจิกาวะ (Ichikawa-shi) เป็นนครในจังหวัดชิบะ ประเทศญี่ปุ่น ได้รับการยกฐานะเป็นนครเมื่อวันที่ 3 พฤศจิกายน ค.ศ. 1934 มีขนาดพื้นที่ทั้งสิ้น 57.45 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 495,974 คน ตั้งอยู่ทางทิศตะวันออกของกรุงโตเกียว ใช้เวลาเดินทางจากใจกลางโตเกียวประมาณ 20 นาที

**ภูมิศาสตร์**

**เทศบาลที่ติดกัน**
 จังหวัดชิบะ
** นครอูรายาซุ
** นครฟูนาบาชิ
** นครมัตสึโดะ
** นครคามางายะ- มหานครโตเกียว
** เขตเอโดงาวะ

**ประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของอิจิกาวะเพิ่มขึ้นสิบห้าเท่าในช่วงศตวรรษที่ผ่านมา

**อ้างอิง**

**แหล่งข้อมูลอื่น**
 อิจิกาวะ (จังหวัดชิบะ)-  ja
อิจิกาวะ
เจ้าหญิงรังน์ฮิลด์แห่งนอร์เวย์

เจ้าหญิงรังน์ฮิลด์ อเล็กซันดราแห่งนอร์เวย์ (ประสูติ 9 มิถุนายน ค.ศ. 1930 - 16 กันยายน ค.ศ. 2012) พระราชธิดาองค์แรกในสมเด็จพระราชาธิบดีโอลาฟที่ 5 แห่งนอร์เวย์‎ กับเจ้าหญิงมาร์ธาแห่งสวีเดน เป็นพระเชษฐภคินีในเจ้าหญิงอัสตริดแห่งนอร์เวย์ และสมเด็จพระราชาธิบดีฮารัลด์ที่ 5 แห่งนอร์เวย์

**เสกสมรส**
เจ้าหญิงรังน์ฮิลด์ได้เสกสมรสกับนายเอิร์ลลิง สเวน ลอเรนต์เซน เมื่อวันที่ 15 พฤษภาคม ค.ศ. 1953 ที่โบสถ์อัสแกร์ ต่อมาพระองค์ต้องสละพระอิสริยยศระดับ Her Royal Highness และมีพระยศเป็น เจ้าหญิงแห่งนอร์เวย์, นางลอเรนต์เซน หลังจากการเสกสมรสพระองค์ได้เสด็จไปประทับยังนครรีโอเดจาเนโร ประเทศบราซิล ตราบจนสิ้นพระชนม์ ทรงมีโอรส-ธิดาทั้งหมด 3 คน ได้แก่
# นายโฮกุน ลอเรนต์เซน (เกิด 23 สิงหาคม ค.ศ. 1954)
# นางอิงเงบอร์ก ริเบย์โร (เกิด 27 กุมภาพันธ์ ค.ศ. 1957)
# นางรังน์ฮิลด์ ลอง (เกิด 8 พฤษภาคม ค.ศ. 1968)

**พระองค์ต่อสาธารณชน**
พระองค์ได้ประทานสัมภาษณ์รณรงค์ให้ประชาชนหยุดวิพากษ์วิจารณ์ เจ้าหญิงมาร์ธา ลุยเซอ และมกุฎราชกุมารโฮกุน มักนุส ผู้เป็นพระภาติยะของพระองค์เกี่ยวกับการเลือกคู่ครองของทั้งสองพระองค์ ที่ออกอากาศทางช่อง TV 2 ซึ่งเป็นช่องโทรทัศน์ที่ออกกาศภายในประเทศนอร์เวย์เองในปี ค.ศ. 2004 
พระองค์ทรงมีความเห็นส่วนพระองค์ว่า การเสกสมรสของพระบรมวงศานุวงศ์ในรุ่นปัจจุบันอาจสร้างข้อถกเถียงแก่สถาบันพระมหากษัตริย์แห่งนอร์เวย์ได้ ทั้งยังทรงปรารถนาว่า พระองค์จะสิ้นพระชนม์ไปเสีย ก่อนที่ มกุฎราชกุมารีเมตเต-มาริต จะขึ้นเป็นสมเด็จพระราชินี
มีความพยายามของพระสวามีในเจ้าหญิง ที่จะให้ TV 2 แก้ไขเกี่ยวถ้อยคำในพระดำรัสอันเสียดสีของเจ้าหญิงออกซึ่งก็ไม่เป็นผล

**สิ้นพระชนม์**
เจ้าหญิงรังน์ฮิลด์แห่งนอร์เวย์ สิ้นพระชนม์ในที่ประทับในนครรีโอเดจาเนโร ประเทศบราซิล เมื่อวันที่ 16 กันยายน ค.ศ. 2012 หลังจากทรงพระประชวรเป็นระยะเวลานาน สิริพระชนมายุได้ 82 พรรษา ซึ่งพระศพถูกฝังลง ณ โบสถ์ในเมืองอัสแกร์ ประเทศนอร์เวย์ โดยมีผู้ร่วมงานคือ มกุฎราชกุมารโฮกุ้น, มกุฎราชกุมารีเมตเต-มาริต, เจ้าหญิงอัสตริด พระขนิษฐา และเจ้าหญิงมาร์ธา ทั้งนี้มกุฎราชกุมารีวิกตอเรียแห่งสวีเดน ได้เสด็จพระราชดำเนิน มาเป็นตัวแทนของราชวงศ์สวีเดนในงานปลงพระศพครั้งนี้ด้วย

**พระเกียรติยศ**

**พระอิสริยยศ**
 เฮอร์รอยัลไฮนิส เจ้าหญิงรังน์ฮิลด์แห่งนอร์เวย์ (9 มิถุนายน ค.ศ. 1930 - 15 พฤษภาคม ค.ศ. 1953)- เฮอร์ไฮนิส เจ้าหญิงรังน์ฮิลด์แห่งนอร์เวย์, นางลอเรนต์เซน (15 พฤษภาคม ค.ศ. 1953 - 16 กันยายน ค.ศ. 2012)

**สถานที่ตามพระนาม**
 ชายฝั่งเจ้าหญิงรังน์ฮิลด์ ในดินแดนการอ้างสิทธิ์ของนอร์เวย์ในทวีปแอนตาร์กติกา- เรือเอ็ม.เอส. เจ้าหญิงรังน์ฮิลด์ ภายหลังได้เปลี่ยนชื่อเป็น เรือเอ็ม.เอส.บาฮามาส์เซเลเบรชัน

**อ้างอิง**

**แหล่งข้อมูลอื่น**
  Royal House of Norway date=2008-03-11 -  Princess Ragnhild's biography at kongehuset.no
หมวดหมู่:เจ้าหญิงนอร์เวย์
หมวดหมู่:ราชวงศ์กลึคส์บวร์ค
แม่แบบ:เหตุการณ์ปัจจุบัน/2554 สิงหาคม 28

* นักเคลื่อนไหวทางสังคมชาวอินเดีย อันนา ฮาซาเร ยุติการอดอาหารประท้วง หลังรัฐสภาอินเดียผ่านกฎหมายต่อต้านคอร์รัปชันที่เด็ดขาด   (Times of India)- เครือเซ็นทรัลเปิดให้บริการ ศูนย์การค้าเซ็นทรัลพลาซาลาดพร้าว อีกครั้งเป็นวันแรกในรอบ 6 เดือน หลังจากปิดปรับปรุงอาคารสถานที่ โดยมีลูกค้าเข้าใช้บริการเป็นจำนวนมาก ส่งผลให้การจราจรบริเวณโดยรอบศูนย์การค้า คือถนนวิภาวดีรังสิต ถนนพหลโยธิน และถนนลาดพร้าว ติดขัดอย่างรุนแรง  (มติชนออนไลน์)
}
รถไฟฟ้าโมโนเรล สายแกรนด์สแควร์ พระราม 9

โครงการรถไฟฟ้าโมโนเรล สายแกรนด์สแควร์ พระราม 9 เป็นโครงการรถไฟฟ้าโมโนเรลระยะสั้น บนถนนรัชดาภิเษกจนถึงถนนอโศก-ดินแดง ใกล้ๆ กับโครงการแกรนด์ สแควร์ @ พระราม 9 ดำเนินการโดยกรุงเทพมหานคร ร่วมกับบริษัท แกรนด์ คาแนล แลนด์ จำกัด (มหาชน) และบริษัท กรุงเทพธนาคม จำกัด โดยจะเป็นส่วนหนึ่งของโครงการแกรนด์ สแควร์ @ พระราม 9 ทั้งนี้โครงการรถไฟฟ้าโมโนเรลสายดังกล่าว มีจุดประสงค์เพื่อเชื่อมต่อระบบหลักทั้งสองเส้นที่สถานีปลายทาง และแก้ไขปัญหารถติดบริเวณถนนอโศก-ดินแดงบริเวณหน้าทางเข้าสถานีมักกะสันของแอร์พอร์ตเรลลิงก์ด้วย
โดยโครงการนี้เป็นส่วนหนึ่งที่เกิดขึ้นจาก นโยบายของกรุงเทพมหานคร ที่มีนโยบายส่งเสริมให้เอกชนให้ลงทุนในระบบสาธารณูปโภคอยู่แล้ว โดยเฉพาะด้านระบบขนส่งมวลชน อันจะส่งผลดีต่อการพัฒนาประเทศในภาพรวม และไม่ต้องใช้งบประมาณของทางราชการในการดำเนินโครงการสาธารณะ โดยกรุงเทพมหานครจะเป็นผู้ประสานงานกับหน่วยงานด้านราชการ การสนับสนุนระบบเชื่อมต่อการเดินทาง และการอำนวยความสะดวกอื่นๆตามอำนาจหน้าที่และกฎหมายของกรุงเทพมหานคร ซึ่งปัจจุบันได้ทำการลงนามเซ็นบันทึกความเข้าใจ (MOU) ไปเป็นที่เรียบร้อยแล้ว เหลือเพียงแต่การออกแบบ EIA แล้วนำเสนอต่อกระทรวงคมนาคมเท่านั้น
โดยหลังเปิดให้บริการ บริษัท แกรนด์ คาแนล แลนด์ จำกัด (มหาชน) ได้คาดหวังไว้ว่าจะมีจำนวนผู้โดยสาร 150,000 คนต่อเที่ยวต่อวัน หากโครงการนี้สำเร็จลุล่วงไปด้วยดี ก็จะถือได้ว่าเป็นโครงการต้นแบบในการสนับสนุนเอกชนลงทุนในระบบขนส่งมวลชนสาธารณะในที่อื่นๆ ที่ไม่เกี่ยวข้องกับระบบขนส่งมวลชนสาธารณะของกระทรวงคมนาคม โดยไม่ต้องใช้งบประมาณทางราชการ

**จุดเชื่อมต่อการเดินทาง**
 รถไฟฟ้ามหานคร สายเฉลิมรัชมงคล เชื่อมต่อที่ สถานีพระราม 9 และ สถานีเพชรบุรี- รถไฟฟ้าเชื่อมท่าอากาศยานสุวรรณภูมิ เชื่อมต่อที่ สถานีมักกะสัน

**อ้างอิง**
หมวดหมู่:การขนส่งสาธารณะในประเทศไทย
หมวดหมู่:โครงการระบบขนส่งมวลชนในประเทศไทยที่ยกเลิกไปแล้ว
หมวดหมู่:ระบบขนส่งมวลชนในกรุงเทพมหานคร
หมวดหมู่:รถไฟฟ้ารางเดี่ยวในประเทศไทย
ปลาน้ำฝาย

ปลาน้ำฝาย เป็นปลาน้ำจืดสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า Sikukia (/สี-กุก-เอีย/)

**ลักษณะ**
มีลักษณะเหมือนปลาในวงศ์นี้ส่วนใหญ่ แต่มีขนาดเล็ก หัวมีขนาดเล็ก จะงอยปากสั้นทู่ ไม่มีหนวด มีเยื่อไขมันเหมือนวุ้นอยู่รอบ ๆ ดวงตา เกล็ดมีสีเงิน ครีบต่าง ๆ โปร่งแสง
ถูกค้นพบและอนุกรมวิธานโดย ฮิว แมคคอร์มิค สมิธ ที่คลองสีกุกในเขตจังหวัดชัยนาท (ปัจจุบันนิยมเรียกว่า "แม่น้ำน้อย") เมื่อวันที่ 26 พฤศจิกายน ค.ศ. 1931 จึงตั้งชื่อสกุลให้สอดคล้องกับสถานที่ค้นพบ
มีทั้งหมด 4 ชนิด โดยชนิดที่พบบ่อยมี 2 ชนิด พบกระจายพันธุ์ทั่วไปในคลองและแม่น้ำสายใหญ่ในประเทศไทย เช่น แม่น้ำเจ้าพระยา, แม่น้ำโขง และพบได้จนถึงตอนใต้ของจีน

**ชนิด**
Sikukia flavicaudata Chu & Chen, 1987
*Sikukia gudgeri (Smith, 1934)
*Sikukia longibarbata Li, Chen, Yang & Chen, 1998
*Sikukia stejnegeri Smith, 1931

**ดูเพิ่ม**
Parasikukia maculata

**อ้างอิง**

**แหล่งข้อมูลอื่น**
หมวดหมู่:วงศ์ปลาตะเพียน
หมวดหมู่:สกุลปลาน้ำฝาย
ดับเบิลยูซีดับเบิลยู แบทเทิลโบวล์

ดับเบิลยูซีดับเบิลยู แบทเทิลโบวล์ เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 20 พฤศจิกายน พ.ศ. 2536 ณ Pensacola Civic Center, Pensacola, Florida สหรัฐอเมริกา โดยมีจำนวนผู้เข้าชมในสนามทั้งสิ้น 7,000 คน 

**ผลการปล้ำ**

**ดูเพิ่ม**
รายชื่อรายการเพย์-เพอร์-วิวของดับเบิลยูซีดับเบิลยู

**อ้างอิง**
หมวดหมู่:รายการเพย์-เพอร์-วิวของดับเบิลยูซีดับเบิลยู
วิกิพีเดีย:เสนอบทความคุณภาพ/คณิตศาสตร์โอลิมปิก

=== คณิตศาสตร์โอลิมปิก**
คณิตศาสตร์โอลิมปิก ถูกเสนอเมื่อ 28 สิงหาคม พ.ศ. 2554 และจะได้รับการพิจารณาภายในวันที่ 11 กันยายน พ.ศ. 2554
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 25 กันยายน พ.ศ. 2554
 เสนอชื่อโดย Horus | พูดคุย
สนับสนุน 
# สนับสนุน --Sry85 23:16, 8 กันยายน 2554 (ICT)
# สนับสนุน --octahedron80 23:31, 20 กันยายน 2554 (ICT)
คัดค้าน
#
#
เสนอแนะการปรับปรุง
# ไม่มีลิงก์แดงเลยทั้งที่บางจุดก็ควรมีลิงก์ สงสัยตั้งใจรึเปล่าครับ ฮ่าๆ ใส่ลิงก์แดงลงไปบ้างก็ได้ เพื่อให้คนอื่นสร้างหน้าได้ มันไม่มีผลกระทบหรอก --octahedron80 23:36, 8 กันยายน 2554 (ICT)
#: เพิ่มแล้ว --Horus | พูดคุย 20:32, 9 กันยายน 2554 (ICT)
เวนเจินส์:ไนท์ออฟแชมเปี้ยนส์

เวนเจินส์: ไนท์ออฟแชมเปี้ยนส์ (Vengeance: Night of Champions) เป็นรายการมวยปล้ำแบบ PPV จาก เวิลด์เรสต์ลิงเอ็นเตอร์เทนเมนต์ ซึ่งจัดขึ้นในวันที่ 24 มิถุนายน ค.ศ. 2007 ที่ Toyota Center ในเมือง ฮิวสตัน, รัฐเท็กซัส โดยศึกนี้จะให้มีการชิงเข็มขัดแชมป์ 9 คู่ ทั้งหมด 9 เส้น

**ดูเพิ่ม**
 ดับเบิลยูดับเบิลยูอี เวนเจินส์- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Vengeance: Night of Champions Official website date=2009-07-05 
หมวดหมู่:ไนท์ออฟแชมเปียนส์
หมวดหมู่:มวยปล้ำอาชีพในปี พ.ศ. 2550
หมวดหมู่:มวยปล้ำอาชีพในรัฐเท็กซัส
หมวดหมู่:มวยปล้ำอาชีพในฮิวสตัน (รัฐเท็กซัส)
เอ็ลและนิกกิ

เอ็ลและนิกกิ (Ell & Nikki) หรือชื่อเดิม เอลดาร์และไนการ์ (Eldar & Nigar) เป็นศิลปินคู่ดูโอสัญชาติอาเซอร์ไบจาน สมาชิกประกอบด้วยเอลดาร์ กาซิมอฟและไนการ์ จามัล พวกเขาเป็นตัวแทนของy=ปี 2011ในการประกวดเพลงยูโรวิชันปี 2025 ด้วยเพลง "รันนิงสแกร์" ซึ่งสามารถคว้าชัยชนะได้ด้วยคะแนน 221 คะแนน

**ผลงานเพลง**

**ซิงเกิล**

**อ้างอิง**
หมวดหมู่:กลุ่มดนตรีสัญชาติอาเซอร์ไบจาน
หมวดหมู่:ผู้เข้าประกวดการประกวดเพลงยูโรวิชันปี 2011
หมวดหมู่:ผู้ชนะการประกวดเพลงยูโรวิชัน
สมมูลทีเอ็นที

Diagram of explosive yield vs mushroom cloud height, illustrating the difference between 22 kiloton Fat Man and 15 megaton Castle Bravo  explosions
สมมูลทีเอ็นที (TNT equivalent) เป็นวิธีวัดพลังงานที่ปลดปล่อยออกมาในการระเบิด ตันของทีเอ็นทีเป็นหน่วยพลังงานเทียบเท่ากับ 4.184 จิกะจูล ซึ่งประมาณเท่ากับปริมาณพลังงานที่ปลดปล่อยออกมาในการระเบิดทีเอ็นทีหนึ่งตัน เมกะตันเป็นหน่วยพลังงานเท่ากับ 4.184 พีตาจูล
กิโลตันและเมกะตันของทีเอ็นที เดิมใช้วัดอัตราพลังงานที่ปลดปล่อยออกมา และใช้วัดอำนาจทำลายล้างของอาวุธนิวเคลียร์ หน่วยนี้ถูกเขียนไว้ในสนธิสัญญาควบคุมอาวุธนิวเคลียร์หลายฉบับ และระบุอำนาจทำลายล้างเมื่อเทียบกับระเบิดธรรมดาอย่างทีเอ็นที ล่าสุด สมมูลทีเอ็นทีใช้อธิบายพลังงานที่ปลดปล่อยออกมาในเหตุการณ์ทำลายล้างสูงอื่น อาทิ การพุ่งชนของอุกกาบาต อย่างไรก็ตาม ทีเอ็นทีมิใช่ระเบิดตามแบบที่มีพลังงานมากที่สุด ตัวอย่างเช่น ไดนาไมต์มีความหนาแน่นของพลังงานมากกว่าทีเอ็นที 60%

**ค่า**
ทีเอ็นทีหนึ่งกรัมปลดปล่อยพลังงานออกมาหลังระเบิด 980-1,100 แคลอรี ในการนิยามทีเอ็นทีหนึ่งตัน จึงเทียบมาตรฐานอย่างไม่มีกฎเกณฑ์ โดยให้ 1,000 แคลอรี เท่ากับ 4,184 จูล  นิยามนี้เป็นนิยามเก่า พลังงานของระเบิดโดยทั่วไปจะถูกคำนวณโดยใช้พลังงานการระเบิดงานอุณหพลศาสตร์ ซึ่งทีเอ็นทีถูกวัดอย่างแม่นยำที่ 1,120 แคลอรี/กรัม จากการทดลองเป่าลมมากครั้ง และโดยทฤษฎีแล้วคำนวณไว้ที่ 1,160 แคลอรี/กรัม

**อ้างอิง**
หมวดหมู่:ระเบิด
หมวดหมู่:หน่วยพลังงาน
ภาวะพบร่วม PHACE

ภาวะพบร่วม PHACE (PHACE association) ย่อมาจาก Posterior fossa malformation-hemangiomas-arterial anomalies-cardiac defects-eye abnormalities-sternal cleft and supraumbilical raphe association (สภาพวิรูปของสมองส่วน posterior fossa, เนื้องอกหลอดเลือด, ความผิดปกติของหลอดเลือดแดง, ภาวะหัวใจบกพร่อง, ความผิดปกติของตา, ช่องแยกกระดูกอก และรอยแยกเย็บเหนือสะดือ) เป็นโรคทางพันธุกรรมอย่างหนึ่งซึ่งทำให้ผู้ป่วยมีภาวะผิดปกติหลายอย่าง

**ประวัติศาสตร์**
มีการพบความสัมพันธ์ระหว่างการพบ hemangioma ขนาดใหญ่ที่ใบหน้าร่วมกับความผิดปกติของหลอดเลือดสมองและหลอดเลือดใบหน้าตั้งแต่ ค.ศ. 1978 โดย Pascual-Castroviejo ซึ่งได้รายงานผู้ป่วยหญิง 7 รายซึ่งมี hemangioma ที่ใบหน้าและหนังศีรษะ นอกจากนี้ยังได้ตั้งข้อสังเกตด้วยว่า hemangioma นี้สัมพันธ์กับความผิดปกติของสมอง โดยเฉพาะเซเรเบลลัม และโรคหัวใจพิการแต่กำเนิดบางชนิด และความผิดปกติของหลอดเลือดที่เป็นมากที่สุดจะพบในด้านเดียวกันกับ hemangioma
หมวดหมู่:ความผิดปกติแต่กำเนิดของผิวหนัง
หมวดหมู่:กลุ่มโรคความผิดปกติของระบบประสาทและผิวหนัง
มินามิซันริกุ

โรงพยาบาลรัฐชิซูงาวะในมินามิซันริกุ หลังได้รับผลกระทบจากคลื่นสึนามิที่เกิดขึ้นใน ค.ศ. 2011
มินามิซันริกุ (Minamisanriku-chō) เป็นเมืองตากอากาศ ตั้งอยู่ในอำเภอโมโตโยชิ จังหวัดมิยางิ ประเทศญี่ปุ่น มีพื้นที่ 163.74 ตารางกิโลเมตร และจนถึงวันที่ 1 ตุลาคม ค.ศ. 2004 มีประชากร 19,170 คน เมืองดังกล่าวเป็นการรวมเข้าด้วยกันของเมืองชิซูงาวะและอูตัตสึในอำเภอโมโตโยชิ เมื่อวันที่ 1 ตุลาคม ค.ศ. 2005 และสร้างเป็นเมืองใหม่ชื่อมินามิซันริกุ
พื้นที่ส่วนใหญ่ของมินามิซันริกุถูกทำลายจากเหตุแผ่นดินไหวและคลื่นสึนามิในโทโฮกุ ค.ศ. 2011 โดยที่อาคารส่วนใหญ่ถูกคลื่นกวาดไปถึง 16 เมตรหรือมากกว่า ประชากรเมืองกว่าครึ่ง หรือ 9,500 คน สูญหาย และเกือบจะแน่ใจได้ว่าเสียชีวิต หากจำนวนดังกล่าวได้รับการยืนยัน การสูญเสียชีวิตในเมืองแห่งนี้จะถือเป็นร้อยละยอดผู้เสียชีวิตสูงสุดของญี่ปุ่นทั้งประเทศจากคลื่นสึนามิ อย่างไรก็ตาม ประชากร 9,700 คนได้รับยืนยันว่ารอดชีวิต และอพยพไปแล้ว 
ก่อนหน้านี้ แผ่นดินไหวใหญ่ชิลี ค.ศ. 1960 ได้ส่งผลให้เกิดคลื่นสึนามิข้ามมหาสมุทรแอตแลนติกและถล่มเมืองชิซูงาวะในเวลานั้น โดยสูงถึง 2.8 เมตร昭和35年5月24日チリ地震津波水位2.8m ทำให้เกิดความเสียหายเป็นอันมากเมื่อเทียบกับมาตรฐานทั่วไป ผลคือ มีการสร้างกำแพงท่าเรือสูงเท่ากับตึกสองชั้นจนถึง ค.ศ. 1963 แต่กำแพงท่าเรือดังกล่าวไม่สามารถป้องกันคลื่นสึนามิที่เกิดใน ค.ศ. 2011 ได้ เพราะมีความสูงถึงตึกสี่ชั้น

**ประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของมินามิซันริกุสูงสุดในคริสต์ทศวรรษ 1950 และลดลงอย่างต่อเนื่องในช่วง 70 ปีที่ผ่านมา

**อ้างอิง**

**แหล่งข้อมูลอื่น**
  เว็บไซต์ทางการ ja
หมวดหมู่:เมืองในจังหวัดมิยางิ
กลุ่มอาการ

กลุ่มอาการ (syndrome) คือชุดความสัมพันธ์ระหว่างอาการและอาการแสดงหลาย ๆ อย่าง ซึ่งพบร่วมกัน และสามารถอธิบายกลไกซึ่งเป็นสาเหตุได้ เช่น กลุ่มอาการดาวน์ ซึ่งทำให้ผู้ป่วยมีลักษณะใบหน้าเฉพาะ มีความบกพร่องของพัฒนาการ มีกล้ามเนื้ออ่อนแรง มีหัวใจผิดปกติ และมีกลไกซึ่งเป็นสาเหตุคือการมีแฝดสามของโครโมโซมคู่ที่ 21 ฯลฯ
กลุ่มอาการหลายอย่างตั้งชื่อตามผู้ค้นพบ หรืออาจตั้งชื่อตามที่มาอื่น ๆ เช่น สถานที่ ประวัติศาสตร์ ตำนาน หรือไม่ใช้ชื่อเฉพาะแต่ตั้งตามลักษณะเฉพาะของกลุ่มอาการนั้น ๆ ก็ได้

**ดูเพิ่ม**
 ภาวะพบร่วม (association)- ภาวะเกิดต่อเนื่อง (sequence)
หมวดหมู่:กลุ่มอาการ
หมวดหมู่:คำศัพท์แพทย์
การสับเปลี่ยนของโครโมโซม

การสับเปลี่ยนของโครโมโซมคู่ที่ 4 กับ 20
การสับเปลี่ยนของโครโมโซม (chromosomal translocation) เป็นความผิดปกติของโครโมโซมอย่างหนึ่ง เกิดจากการแลกเปลี่ยนชิ้นส่วนของโครโมโซมที่ไม่ใช่คู่กัน จุดที่โครโมโซมมาต่อกันนั้นเกิดการผสมยีนเกิดเป็นยีนใหม่ ซึ่งเป็นสาเหตุที่พบบ่อยอย่างหนึ่งของการเกิดมะเร็ง ความผิดปกตินี้อาจตรวจพบได้จากการตรวจทางเซลล์พันธุศาสตร์หรือการตรวจแครีโอไทป์ของเซลล์ที่มีการสับเปลี่ยน
การสับเปลี่ยนของโครโมโซมแบ่งออกเป็นสองชนิดหลัก คือแบบมีการแลกเปลี่ยน (reciprocal, หรือ "แบบไม่ใช่โรเบิร์ตโซเนียน") และแบบโรเบิร์ตโซเนียน (Rebertsonian) หรืออาจแบ่งเป็น แบบสมดุล (ไม่มีการเพิ่มหรือลดของสารพันธุกรรม และทางทฤษฎีแล้วจะไม่มีการเปลี่ยนแปลงในเชิงหน้าที่เกิดขึ้น) และแบบไม่สมดุล (ซึ่งมีการเพิ่มหรือลดของสารพันธุกรรม ทำให้มียีนเกินขึ้นมาหรือขาดหายไป)

**แบ่งตามโครโมโซม**

**การเขียนชื่อ**
การเขียนชื่อของโครโมโซมที่มีการแลกเปลี่ยนชิ้นส่วนกันโดยทั่วไปยุดตามระบบ The INternational System for Human Cytogenetic Nomenclature (ISCN) โดย t(A;B)(p1;q2) หมายความว่า มีการแลกเปลี่ยนกันของชิ้นส่วนระหว่างโครโมโซม A และ B บางครั้งจะมีการเพิ่มข้อมูลในวงเล็บที่สองด้วยหมายถึงตำแหน่งในโครโมโซมของโครโมโซม A และ B ตามลำดับ โดย p หมายถึงแขนข้างสั้นของโครโมโซม ส่วน q หมายถึงแขนข้างยาว และตัวเลขตามหลัง p หรือ q หมายถึงลำดับของตำแหน่ง (region) แถบ และแถบย่อยของโครโมโซมเมื่อย้อมด้วยสีย้อม

**ตัวอย่าง**

**อ้างอิง**
หมวดหมู่:ความผิดปกติของโครโมโซม
หมวดหมู่:เซลล์พันธุศาสตร์
รัฐมนตรีลอย

รัฐมนตรีลอย (minister without portfolio) เป็นรัฐมนตรีที่ไม่มีหน้าที่รับผิดชอบเจาะจง หรือรัฐมนตรีที่ไม่ได้ประจำกระทรวงใดกระทรวงหนึ่ง ตำแหน่งที่มีแต่ในนามนี้ มักพบได้โดยเฉพาะอย่างยิ่งในประเทศที่ปกครองโดยรัฐบาลผสม และคณะรัฐมนตรีที่อำนาจการตัดสินใจ ซึ่งรัฐมนตรีลอยแม้ว่าจะไม่ดำรงตำแหน่งหรือประจำกระทรวงใดชัดเจน แต่มีสิทธิลงคะแนนออกเสียงในการตัดสินใจของคณะรัฐมนตรี ในบางประเทศที่ฝ่ายบริหารไม่ได้ประกอบด้วยพรรคร่วมรัฐบาล และ ที่พบบ่อยครั้งกว่าคือ ประเทศที่ประธานาธิบดีเป็นประมุข อย่างเช่น สหรัฐอเมริกา ตำแหน่งดังกล่าว หรือตำแหน่งเทียบเท่ารัฐมนตรีลอย มักพบได้น้อย
หมวดหมู่:รัฐบาล
รถตู้ประหารชีวิต

รถตู้ประหารชีวิต หรือเรียก หน่วยประหารชีวิตเคลื่อนที่ ถูกพัฒนาขึ้นโดยรัฐบาลสาธารณรัฐประชาชนจีน และใช้ครั้งแรกใน พ.ศ. 2540 นักโทษจะถูกรัดด้วยสายหนังกับเปลหาม และประหารชีวิตโดยการฉีดสารพิษในรถตู้ รถตู้ดังกล่าวทำให้การลงโทษประหารชีวิตไม่จำเป็นต้องเคลื่อนย้ายนักโทษไปยังลานประหาร รถตู้ยังช่วยลดจำนวนคนที่ต้องใช้ในการประหารชีวิตแต่ละครั้งด้วย โดยมีเพียงสี่คนช่วยในการฉีดเท่านั้น แม้ว่าทางการจีนจะอ้างว่ารถตู้ดังกล่าวมีมนุษยธรรมกว่าการประหารชีวิตแบบเก่า แต่กลุ่มสิทธิมนุษยชนก็ทำนายว่า อัตราการประหารชีวิตในจีนจะเพิ่มขึ้น เพราะการประหารชีวิตเป็นไปโดยสะดวก

**อ้างอิง**

หมวดหมู่:เครื่องประหารชีวิต
หมวดหมู่:กฎหมายสาธารณรัฐประชาชนจีน
หมวดหมู่:การประหารชีวิต
พรรคประชาชนซาราวัก

พรรคประชาชนซาราวัก (Parti Rakyat Sarawak; Sarawak Peoples' Party) เป็นพรรคการเมืองในรัฐซาราวัก มาเลเซีย และเป็นส่วนหนึ่งในแนวร่วมแห่งชาติบาซีนัน นาซียนนัล พรรคนี้ก่อตั้งขึ้นเพื่อสืบทอดแนวคิดของพรรคเชื้อสายดายักแห่งซาราวักที่สลายตัวไปเมื่อเดือนธันวาคม พ.ศ. 2546 นำโดย ดาโต๊ะ สรี เจมส์ มาซิง และซึง ชีฮัว

**อ้างอิง**
 Khoo, Phillip (June, 2004)  The Taming of the Dayak date=2005-09-29 .  Aliran Monthly date=2005-11-04 

**แหล่งข้อมูลอื่น**
  Official PRS Facebook
หมวดหมู่:ขบวนการทางการเมืองในประเทศมาเลเซีย
หมวดหมู่:พรรคการเมืองมาเลเซีย
วิกิพีเดีย:เสนอบทความคัดสรร/สโมสรฟุตบอลบาร์เซโลนา

=== สโมสรฟุตบอลบาร์เซโลนา**
สโมสรฟุตบอลบาร์เซโลนา ถูกเสนอเมื่อ 28 สิงหาคม พ.ศ. 2554 และจะได้รับการพิจารณาภายในวันที่ 11 กันยายน พ.ศ. 2554
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 25 กันยายน พ.ศ. 2554
 เสนอชื่อโดย Poang6
 เพื่อเป็นบทความต้นแบบให้กับบทความประเภทสโมสรฟุตบอล ใช้เวลาแปลกว่า 4 เดือน--Poang6 15:47, 28 สิงหาคม 2554 (ICT)
สนับสนุน 
# สนับสนุน --Sry85 13:21, 3 กันยายน 2554 (ICT)
#  --Pitt 19:38, 6 กันยายน 2554 (ICT)
# สนับสนุน ในฐานะบทความประเภทสโมสรฟุตบอลบทความแรก แต่สำหรับการเป็นบทความคัดสรร น่าจะแก้ไขลิงก์แดงสักหน่อยค่ะโดยเฉพาะในส่วนสรุป --Tinuviel | พูดคุย 100px 03:56, 11 กันยายน 2554 (ICT)
คัดค้าน
#
#
เสนอแนะการปรับปรุง
#
ปลาน้ำฝายหลังดำ

ปลาน้ำฝายหลังดำ ปลาน้ำจืดชนิดหนึ่ง มีชื่อวิทยาศาสตร์ว่า Sikukia stejnegeri อยู่ในวงศ์ปลาตะเพียน (Cyprinidae)
เป็นปลาที่มีขนาดเล็ก พบได้ไม่บ่อยนัก มีลำตัวแบนข้าง ท่อนหางยาว นัยน์ตาโตมีเยื่อไขมันบาง ๆ เหมือนวุ้นหุ้มอยู่รอบตา ไม่มีหนวด ครีบมีก้านครีบเดี่ยวก้านสุดท้ายเป็นหนามแข็งขอบจักเป็นฟันเลื่อย ลำตัวมีสีขาวเงิน ครีบหลังมีแถบสีดำที่โคนและปลายครีบ ขอบบนและล่างครีบหางมีลายสีดำ และที่ฐานครีบมีลายสีดำจาง ๆ ครีบอื่นสีจางใส
มีขนาดโตเต็มที่ยาวได้ประมาณ 12 เซนติเมตร พบกระจายพันธุ์ในลุ่มแม่น้ำใหญ่ ๆ ทั่วประเทศไทย ทั้ง แม่น้ำเจ้าพระยา, แม่น้ำท่าจีน, แม่น้ำแม่กลอง, แม่น้ำโขง ยกเว้นแม่น้ำสาละวิน
เป็นปลาที่ถูกค้นพบและอนุกรมวิธานเป็นครั้งแรก โดย ดร.ฮิว แมคคอร์มิค สมิธ นักมีนวิทยาชาวอเมริกันที่เข้ามารับราชการในประเทศไทย  ที่คลองสีกุก ในเขตจังหวัดชัยนาท เมื่อปี ค.ศ. 1931 และถูกตั้งชื่อสกุลเป็นสกุลใหม่ด้วย โดยให้ชื่อสอดคล้องกับสถานที่ที่ค้นพบเจอ
เป็นปลาที่ใช้บริโภคกันในท้องถิ่น โดยที่ภาษาอีสานเรียกว่า "หมากมั่ง"

**อ้างอิง**

**แหล่งข้อมูลอื่น**
 รูปและข้อมูลจาก Fishbase.org
หมวดหมู่:สกุลปลาน้ำฝาย
หมวดหมู่:ปลาที่พบในประเทศไทย
วิกิพีเดีย:สภากาแฟ/อภิปราย/การแจ้งต้อนรับในโครงการภาษาไทยอื่น

การอภิปรายนี้ไม่เกี่ยวกับวิกิพีเดียโดยตรง แต่ถือว่าเป็นการขอความร่วมมือในโครงการพี่น้องเป็นครั้งคราว
ข้อเสนอคือให้มีการแจ้งต้อนรับอัตโนมัติในโครงการพี่น้องเช่นเดียวกับวิกิพีเดีย และมีหน้าต้อนรับคล้ายกับวิกิพีเดีย (ส่วนหนึ่งคัดลอกจากวิกิพีเดียหรือลิงก์มาที่นโยบายในวิกิพีเดีย)
# Wiktionary
# Wikisource
# Wikibooks
# Wikiquote
ถ้าท่านเห็นด้วยกรุณาตามลิงก์ข้างต้นไปลงคะแนนด้วยครับ จะพยายามไม่รบกวนวิกิพีเดียไทยมาก มีประเด็นอะไรมาก็จะอภิปรายรวมทีเดียว ขอบคุณครับ
--taweethaも 16:37, 28 สิงหาคม 2554 (ICT)
# ทั้งนี้นโยบายบางประการสามารถใช้ได้กับโครงการอื่นโดยพฤตินัย แต่นโยบายแยกโครงการ เช่น วิกินี้ใช้ทำอะไร มีแนวการเขียนอย่างไร อะไรไม่ใช่เนื้อหาตามวิกินั้น อาจต้องแยกเขียนนิยามในโครงการดังกล่าวแล้วทำเป็น Internal link ในหน้าต้อนรับ ส่วนหน้าต้อนรับใช้แบบ Default ตามวิกิพีเดียไทยก็เหมาะสมดีครับ --∫G′(∞)dx 19:42, 28 สิงหาคม 2554 (ICT)
https://bugzilla.wikimedia.org/show_bug.cgi?id=31600
--taweethaも 17:52, 14 ตุลาคม 2554 (ICT)
หมวดหมู่:Wikimedia Thailand
อนุสรณ์ เอี่ยมสะอาด

อนุสรณ์ เอี่ยมสะอาด (เกิด 17 ตุลาคม พ.ศ. 2517) เป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตรองหัวหน้าพรรคเพื่อไทย อดีตรองประธานและโฆษกคณะกรรมการประสานงานพรรคร่วมฝ่ายค้านและการมีส่วนร่วมของประชาชน อดีตผู้ปฏิบัติหน้าที่โฆษกประจำสำนักนายกรัฐมนตรี อดีตรองโฆษกประจำสำนักนายกรัฐมนตรี อดีตโฆษกพรรคเพื่อไทย อดีตประธานคณะกรรมการยุทธศาสตร์สื่อสารการเมืองพรรคเพื่อไทย และผู้ดำเนินรายการโทรทัศน์

**ประวัติ**
ดร.อนุสรณ์ เอี่ยมสะอาด เกิดเมื่อวันที่ 17 ตุลาคม พ.ศ. 2517 ที่ตำบลศรีบุญเรือง อำเภอมุกดาหาร จังหวัดนครพนม (ปัจจุบันคือ อำเภอเมืองมุกดาหาร จังหวัดมุกดาหาร) สำเร็จการศึกษาระดับปริญญาตรีคณะมนุษยศาสตร์ สาขาสื่อสารมวลชน มหาวิทยาลัยรามคำแหง  ปริญญาโท สาขาการบริหารและพัฒนาสังคม มหาวิทยาลัยเกษตรศาสตร์ ระดับปริญญาเอก ปรัชญาดุษฎีบัณฑิต สาขาบริหารธุรกิจอุตสาหกรรม คณะบริหารธุรกิจ สถาบันเทคโนโลยีพระจอมเกล้าเจ้าคุณทหารลาดกระบัง เป็นนักกิจกรรมและเป็นนักเคลื่อนไหวที่มีดีกรีความนิยมในหมู่คนเสื้อแดง ได้รับรางวัลเยาวชนดีเด่นแห่งชาติ ด้านการส่งเสริมการปกครองระบอบประชาธิปไตย ในขณะศึกษาชั้นมัธยมจากโรงเรียนราชสีมาวิทยาลัย จังหวัดนครราชสีมา ได้เป็นตัวแทนโรงเรียนเข้าแข่งขัน ในรายการโต้คารมมัธยมศึกษารุ่นที่ 2 ทางไทยทีวีสีช่อง 3 อสมท.ในฐานะหัวหน้าทีม จนได้รับตำแหน่ง นักโต้วาทีชายยอดเยี่ยม จากทั้ง 12 รุ่น โดยสามารถเอาชนะนักโต้วาทีชายทั้งหมด ด้วยผลการโหวตจากประชาชนคนไทยทั้งประเทศ
อนุสรณ์เริ่มมีชื่อเสียง จากการเป็นผู้ดำเนินรายการเล่าข่าว เช่น ข่าวหน้าสี่ ทางสถานีวิทยุโทรทัศน์แห่งประเทศไทย เมื่อปี พ.ศ. 2551 จากนั้นในปี พ.ศ. 2552 เข้าร่วมเป็นพิธีกรของสถานีประชาธิปไตย สำหรับบทบาทซึ่งทำให้เป็นที่รู้จักของกลุ่มคนเสื้อแดงมากที่สุดคือ การทำหน้าที่โฆษกเวทีการชุมนุมของ นปช.แดงทั้งแผ่นดิน  เป็นผู้ดำเนินรายการ The issue และ ที่นี่เอ็มวีห้า
ในปี พ.ศ. 2554 ได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลยิ่งลักษณ์ ชินวัตร ในเดือนกุมภาพันธ์ พ.ศ. 2555 ได้รับแต่งตั้งให้ดำรงตำแหน่งรักษาการโฆษกประจำสำนักนายกรัฐมนตรี ต่อมาในปี พ.ศ. 2556 ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงศึกษาธิการ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 110
เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง
ในปี 2563 เขาได้รับเลือกจากที่ประชุมใหญ่ให้เป็นรองหัวหน้าพรรคเพื่อไทย และในปี 2566 เขาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อลำดับที่ 26 สังกัดพรรคเพื่อไทย ได้รับเลือกตั้งเป็น ส.ส.สมัยแรก

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 anusorn.fans- AnusornOfficial-  อนุสรณ์ เอี่ยมสะอาด ที่ ยูทูบ-  เว็บไซด์พรรคเพื่อไทย
หมวดหมู่:บุคคลจากจังหวัดมุกดาหาร
หมวดหมู่:นักพูด
หมวดหมู่:นักการเมืองไทย
หมวดหมู่:โฆษกประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนราชสีมาวิทยาลัย
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:บุคคลจากคณะบริหารธุรกิจ สถาบันเทคโนโลยีพระจอมเกล้าเจ้าคุณทหารลาดกระบัง
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
สภาผู้แทนราษฎรไทย ชุดที่ 20

สมาชิกสภาผู้แทนราษฎรไทย ชุดที่ 20 (17 พฤศจิกายน พ.ศ. 2539 - 9 พฤศจิกายน พ.ศ. 2543) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 393 คน โดยมาจากการเลือกตั้งแบบแบ่งเขตทั้งหมด จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**องค์ประกอบของสภา**
สภาผู้แทนราษฎรไทย ประกอบด้วยสมาชิกสภาผู้แทนราษฎร จำนวน 393 ที่นั่ง

**เหตุการณ์สำคัญ**
 ในเดือนเมษายน พ.ศ. 2542 กลุ่มงูเห่า ทั้ง 12 คนที่ถูกขับออกจากการเป็นสมาชิก พรรคประชากรไทย เข้าสังกัด พรรคราษฎร 9 คน (สส.นนทบุรี และ สส.สมุทปราการ), พรรคชาติพัฒนา 2 คน (สส.พิษณุโลก), และ พรรคเสรีธรรม 1 คน (สส.อุตรดิตถ์)- 28 มิถุนายน พ.ศ. 2543 พลเอก ชวลิต ยงใจยุทธ พร้อมด้วย สส.ส่วนใหญ่จากพรรคความหวังใหม่และพรรคฝ่ายค้าน ประกาศลาออกด้วยการเดินออกจากสภา เพื่อกดดันรัฐบาล ด้วยข้อกล่าวหาที่ว่าพรรคประชาธิปัตย์บริหารประเทศล้มเหลว ประชาชนยากจน บริหารประเทศอย่างไร้ประสิทธิภาพ ไม่ซื่อตรง มีการทุจริตเกิดขึ้นมากมาย แสวงหาประโยชน์ และปกป้องคนผิดที่เป็นพรรคพวกตนเอง ที่ทำให้เศรษฐกิจของประเทศชาติพังเสียหาย กดดันให้รัฐบาลที่นำโดย ชวน หลีกภัย รีบยุบสภาคืนอำนาจให้กับประชาชน เพื่อเปิดให้มีการเลือกตั้งใหม่ โดยในรายงานการประชุมสภาได้ระบุว่า ในวันนั้นมีการลาออกทั้งสิ้น 74 คน ถึงแก่กรรม 8 คน ทำให้สมาชิกสภาฯ เหลือทั้งสิ้น 311 คน- ในการประชุมสภาผู้แทนราษฎรชุดที่ 20 ปีที่ 4 ครั้งที่ 1 (สมัยสามัญนิติบัญญัติ) ซึ่งได้จัดการประชุมในวันเดียวกันนั้น ได้มีการเสนอรายชื่อประธานสภาผู้แทนราษฎรคนใหม่ สืบเนื่องจาก วันมูหะมัดนอร์ มะทา ได้ลาออกจากตำแหน่ง เพื่อรับตำแหน่งเลขาธิการพรรคความหวังใหม่ โดย วิเชษฐ์ เกษมทองศรี สส.ราชบุรี พรรคชาติพัฒนา เสนอชื่อ พิชัย รัตตกุล สส.กรุงเทพมหานคร พรรคประชาธิปัตย์ ขณะที่ สาคร พรหมภักดี สส.สกลนคร พรรคกิจสังคม เสนอชื่อ โชคสมาน สีลาวงษ์ สส.อุดรธานีจากพรรคเดียวกัน ทว่า โชคสมานขอถอนตัว ทำให้พิชัยได้รับการดำรงตำแหน่งประธานสภาฯ คนใหม่ในที่สุด- 9 พฤศจิกายน พ.ศ. 2543 ชวน หลีกภัย ประกาศยุบสภา ก่อนเวลาที่อายุของสภาผู้แทนราษฎรจะสิ้นสุดวาระเพียงไม่กี่วัน

**จำนวนสมาชิกสภาผู้แทนราษฎรจำแนกตามพรรค**
จำนวนสมาชิกสภาผู้แทนราษฎรจำแนกตามพรรค ณ วันสิ้นอายุของสภาผู้แทนราษฎร

**รายนามสมาชิกสภาผู้แทนราษฎร**
มีรายนามดังนี้

**กรุงเทพมหานคร**

**ภาคกลาง**

**ภาคเหนือ**

**ภาคตะวันออกเฉียงเหนือ**

**ภาคใต้**

**ภาคตะวันออก**

**ภาคตะวันตก**

**ผู้ดำรงตำแหน่ง**
ประธานสภาผู้แทนราษฎร : 
** วันมูหะมัดนอร์ มะทา (23 พฤศจิกายน พ.ศ. 2539 - 27 มิถุนายน พ.ศ. 2543)
** พิชัย รัตตกุล (30 มิถุนายน พ.ศ. 2543 - 9 พฤศจิกายน พ.ศ. 2543)- รองประธานประธานสภาผู้แทนราษฎรคนที่หนึ่ง : โสภณ เพชรสว่าง- รองประธานประธานสภาผู้แทนราษฎรคนที่สอง : สมศักดิ์ เกียรติสุรนนท์

**การลงมติเลือกผู้ดำรงตำแหน่ง**

**ฉายารัฐสภา**

**เชิงอรรถ**

**อ้างอิง**
หมวดหมู่:สภาผู้แทนราษฎรไทย
ผีกัดอย่ากัดตอบ

ผีกัดอย่ากัดตอบ (italic=yes, จีนตัวเต็ม: 殭屍先生, จีนตัวย่อ: 僵尸先生, พินอิน: Jiāngshī Xiānshēng) ภาพยนตร์สัญชาติฮ่องกง ออกฉายเมื่อ ค.ศ. 1985 นำแสดงโดยหลิน เจิ้งอิง, เฉิน เสี่ยวโหว, ริกกี้ ฮุย, หลี่ ไช่ฟ่ง, ยฺเหวียน หฺวา, บิลลี หลิว กำกับการแสดงโดยริกกี้ หลิว

**เรื่องย่อ**
อาจิ่ว (หลิน เจิ้งอิง) นักพรตเต๋าเป็นผู้ชำนาญการปราบผีดิบ อาจิ่วพร้อมด้วย อาหมั่น (ในฉบับพากย์ไทยเรียก "ไอ้อ่ำ" แสดงโดยริกกี้ ฮุย) กับอาโจว (เฉิน เสี่ยวโหว) 2 ลูกศิษย์ ได้ถูกเศรษฐีเหยิ่น ซึ่งมีลูกสาวสวยอายุ 18 ที่เพิ่งเรียนแต่งหน้ามาจากเซินเจิ้น คือ ถิ่งถิ่ง (หลี่ ไช่ฟง) ว่าจ้างให้ย้ายหลุมศพของบิดาตนเอง ที่ถูกหมอดูหาที่ดินฝังให้เมื่อ 20 ปีก่อน แต่ทว่ากิจการของเศรษฐีเหยิ่นกลับไม่ดี เมื่อเปิดฝาโลงออก อาจิ่วต้องตะลึงเมื่อพบว่าศพของบิดาเศรษฐีเหยิ่น (ยฺเหวียน หฺวา) ยังดูไม่เน่าเปื่อย และเชื่อว่าศพนี้ต้องกลายเป็นผีดิบแน่ เมื่อเคลื่อนย้ายศพไปไว้ที่สำนัก ก็ฟื้นขึ้นมาเป็นผีดิบออกอาละวาด เศรษฐีเหยิ่นถูกกัดกลายเป็นผีดิบไปอีกตน ขณะที่อาหมั่นขณะกำลังสู้กับผีดิบ อาหมั่นก็พลาดท่าถูกกัดไปอีกคน ขณะที่อาโจวก็ถูกวิญญาณของสาวลึกลับ (หวัง ซิ่วเฟิง) ที่มาหลงรักหลอกล่อให้เป็นทาสของตน

**เบื้องหลังและความสำเร็จ**
ผีกัดอย่ากัดตอบเป็นภาพยนตร์ฮ่องกงที่ผสมผสานหลายอารมณ์ ทั้งสยองขวัญ, น่ากลัว, ตลก และฉากแอ๊กชันแบบภาพยนตร์กังฟูเข้าไว้ด้วยกันอย่างกลมกลืนและลงตัว เป็นผลงานการอำนวยการแสดงโดยหง จินเป่า จากบริษัทโบโฮ ฟิล์ม ของหง จินเป่า เอง
โดยมี หลิน เจิ้งอิง นักแสดงร่างเล็กและสตั๊นแมนในแบบกังฟูมารับบท อาจิ่ว อาจารย์ปราบผีตัวเอกของเรื่อง ซึ่งแสดงได้อย่างโดดเด่น จนทำให้บทนี้กลายเป็นเอกลักษณ์ประจำตัวไปตราบจนผลงานการแสดงเรื่องสุดท้ายในชีวิต เมื่อ ค.ศ. 1997 และยังมีนักแสดงอีกจำนวนหนึ่งมารับบทประกอบที่เป็นสีสันมากมายในเรื่อง
ภาพยนตร์เมื่อออกฉายแล้วประสบความสำเร็จเป็นอย่างมาก  และได้มีภาคตามมาอีก 3 ภาคในหลายปีต่อมา อีกทั้งยังถือได้ว่าเป็นต้นแบบของภาพยนตร์ในแนวเดียวกันนี้ตามมาอีกหลายเรื่อง ในทางด้านรางวัล ได้มีชื่อเข้าชิงรางวัลภาพยนตร์ฮ่องกงมากถึง 11 รางวัล

**สื่อที่แยกออกไป**

**วิดีโอเกม**
ผีกัดอย่ากัดตอบได้รับการสร้างเป็นวิดีโอเกมภาษาญี่ปุ่นในชื่อเรเง็งโดชิ (霊幻道士) ที่เผยแพร่โดยบริษัทโพนีแคนยอน และบางฉากในเกมนำมาจากภาพยนตร์ วิดีโอเกมดังกล่าวได้รับการวางจำหน่ายสำหรับแฟมิคอมในประเทศญี่ปุ่นเมื่อวันที่ 16 กันยายน ค.ศ. 1988 และในสหรัฐเมื่อวันที่ 1 เมษายน ค.ศ. 1990 ภายใต้ชื่อแฟนทอมไฟเตอร์โดยผู้จำหน่ายคือเอฟซีไอ อิงก์ และดีเวลอปเปอร์แมริอาเนต ซึ่งเกมนี้นักเล่นเกมชาวไทยสมัยก่อนเรียกกันในชื่อเปาเปา หรือเปาเปา ผีเพื่อนซี้

**อ้างอิง**

**แหล่งข้อมูลอื่น**
  ข้อมูลจาก IMDb
หมวดหมู่:ภาพยนตร์ซีรีส์
หมวดหมู่:ภาพยนตร์ปฐมบท
หมวดหมู่:ภาพยนตร์ฮ่องกง
หมวดหมู่:ภาพยนตร์ผี
หมวดหมู่:ภาพยนตร์ตลก
หมวดหมู่:ภาพยนตร์สยองขวัญ
หมวดหมู่:ภาพยนตร์ที่ออกฉายในปี พ.ศ. 2528
หมวดหมู่:ภาพยนตร์ภาษาจีนกวางตุ้ง
ตแลมแซน

ตแลมแซน (Tlemcen) หรือ ติลิมซาน (تلمسان‎) เป็นเมืองทางตะวันตกเฉียงเหนือของประเทศแอลจีเรีย เป็นเมืองหลวงของจังหวัดชื่อเดียวกัน เป็นที่รู้จักเรื่องการปลูกต้นมะกอก ไร่องุ่น ยังมีการพัฒนาด้านอุตสาหกรรมเครื่องหนัง พรม สิ่งทอ ที่ส่งเป็นสินค้าออก เมืองมีประชากร 140,000 คน ในขณะที่จังหวัดมีประชากร 949,135 คน จากการสำรวจประชากรในปี ค.ศ. 2008 เคยเป็นเมืองหลวงของอาณาจักรเบอร์เบอร์ในคริสต์ศตวรรษที่ 13 เป็นศูนย์กลางการค้าและวัฒนธรรมสมัยมัวร์ ตกอยู่ใต้การปกครองของจักรวรรดิออตโตมันในคริสต์ศตวรรษที่ 16 เป็นของฝรั่งเศสเมื่อ ค.ศ. 1842

**อ้างอิง**
หมวดหมู่:เมืองในประเทศแอลจีเรีย
ฟอสโฟโรไลซิส

ฟอสโฟโรไลซิส (Phosphorolysis) คือ การสลายพันธะไกลโคซิดิค ด้วยอนินทรีย์ฟอสเฟต หรือ ออโธฟอสเฟต (Pi) ต่างไปจากไฮโดรไลซีส ที่เป็นการสลายพันธะด้วยน้ำ เอ็นไซม์ phosphorylase จะเข้าทางปลายนอน-รีีดิวซ์ของไกลโคเจน สลายพันธะไกลโคซิดิค ระหว่างคาร์บอนอะตอมของ C1 กับออกซิเจนอะตอมของพันธะโดยใช้ Pi ให้ผลผลิตเป็น กลูโคส-1-ฟอสเฟส 

**อ้างอิง**
หมวดหมู่:กระบวนการทางเคมี
หมวดหมู่:ชีวเคมี
หมวดหมู่:ปฏิกิริยาเคมี
หลิน เจิ้งอิง

หลิน เจิ้งอิง (p=Lín Zhèngyĩng; Lam Ching-ying) อดีตนักแสดง ผู้กำกับภาพยนตร์ และผู้อำนวยการสร้างภาพยนตร์ ชาวฮ่องกงผู้ล่วงลับ 
มีชื่อจริงแต่แรกเกิดว่า หลิน เกิ้นเป่า (林根寶) ครอบครัวของเขามีตนกำเนิดที่เซี่ยงไฮ้ ประเทศจีน เริ่มต้นอาชีพนักแสดงด้วยการเป็นเด็กฝึกหัดงิ้วในโรงเรียนสอนอุปรากรณ์จีน ที่ฮ่องกง ด้วยรูปร่างที่เล็ก ผอมบาง ทำให้มักได้รับบทประจำเป็นตัวนาง ซึ่งความถนัดดังกล่าวนี้ได้สืบทอดต่อเนื่องมาเมื่อได้ก้าวสู่วงการภาพยนตร์ ทำให้มักจะได้รับหน้าที่เป็นสแตนด์อินให้กับนักแสดงหญิง ต่อมา หง จินเป่าชักชวนให้เข้าร่วมทีมสตั้นแมน และตัวประกอบในภาพยนตร์กังฟูและกำลังภายใน ซึ่งก็ได้รับบทเด่นและบทรองมาเรื่อย เช่น A Touch of Zen ใน ค.ศ. 1971 และ Fist of Fury ใน ค.ศ. 1972
จนกระทั่งใน ค.ศ. 1985 โด่งดังจากภาพยนตร์เรื่อง Mr. Vampire ในบทของ อาจิ่ว นักพรต ลัทธิเหมาซาน ผู้ชำนาญการปราบผี ซึ่งกลายเป็นบทเด่นประจำตัว ซึ่งได้รับบทเดิมนี้และบทที่ใกล้เคียงซ้ำต่อมาอีกหลายเรื่องด้วยกัน จนกลายเป็นเอกลักษณ์ประจำตัวไป
ในบั้นปลายชีวิตการแสดง หลิน เจิ้งอิง ได้ร่วมแสดงในภาพยนตร์ต้นทุนต่ำรวมทั้งซีรีส์หรือละครโทรทัศน์ ซึ่งก็ได้รับบทของอาจารย์ปราบผีอีก โดยมีผลงานเรื่องสุดท้ายคือ Vampire Expert
หลิน เจิ้งอิงเสียชีวิตด้วยโรคมะเร็งตับ ในวันที่ 8 พฤศจิกายน ค.ศ. 1997 ที่โรงพยาบาลเซนต์เทเรซา ฮ่องกง อายุได้ 49 ปี

**อ้างอิง**

**แหล่งข้อมูลอื่น**
0482580
หมวดหมู่:นักแสดงฮ่องกง
หมวดหมู่:ผู้กำกับภาพยนตร์ชาวจีน  
หมวดหมู่:นักแสดงจีน 
หมวดหมู่:ผู้อำนวยการสร้างภาพยนตร์ชาวฮ่องกง 
หมวดหมู่:ผู้ฝึกศิลปะการต่อสู้ 
หมวดหมู่:บุคคลจากเซี่ยงไฮ้
หมวดหมู่:เสียชีวิตจากมะเร็งตับ
ไอ้หนุ่มเหลือขอ

ไอ้หนุ่มเหลือขอ (The Prodigal Son, 敗家仔, พินอิน: Bai4 Jia1 Zi3) ภาพยนตร์กังฟูสัญชาติฮ่องกง ในปี ค.ศ. 1982 นำแสดงโดย หยวนเปียว, หง จินเป่า, หลิน เจิ้งอิง, เจมส์ เทียน, หลิน เจิ้งอิง, เฉิน ฟ่านฉี กำกับการแสดงโดย หง จินเป่า

**เนื้อเรื่อง**
เหลียงจ้าน (หยวนเปียว) เป็นลูกชายเศรษฐีหนุ่มที่อาศัยอยู่กับครอบครัว ที่เมืองฝ่อซาน มณฑลกวางตุ้ง ในกลางศตวรรษที่ 19 เหลียงจ้านฝึกกังฟูกับอาจารย์ที่ถูกจ้างมาสอนจนคิดว่าตัวเองเก่งที่สุด เพราะเมื่อประลองกับเหล่าคนรับใช้ ทุกคนต่างพ่ายแพ้หมด โดยไม่รู้ตัว ทุกคนแกล้งยอมแพ้ให้
วันหนึ่ง คณะงิ้วเร่มาเล่นที่ฝ่อซาน เอ้อตี้ (หลิน เจิ้งอิง) นักแสดงนำของคณะได้ประลองฝีมือกับเหลียงจ้าน เหลียงจ้านเป็นฝ่ายพ่ายแพ้อย่างยับเยิน เมื่อเหลียงจ้านรู้ว่าเป็นคำสั่งของพ่อตัวเองที่จ้างให้ทุกคนแกล้งแพ้เพื่อให้เหลียงจ้านชนะ เหลียงจ้านได้ไล่อาจารย์ออก และติดตามคณะของเอ้อตี้ไปด้วยทุกที่ แต่เอ้อตี้ก็ไม่รับเป็นศิษย์
หนีเฟย (เฉิน ฟ่านฉี) เป็นบุตรชายของท่านอ๋องที่หลงใหลกังฟู พร้อมด้วย 2 องครักษ์ ได้เที่ยวประลองฝีมือกับนักสู้ต่าง ๆ จนได้มาพบกับเอ้อตี้ หนีเฟยอยากทำความรู้จักกับเอ้อตี้ แต่ว่าทั้งคู่เกิดมีเรื่องเข้าใจผิดกัน 2 องครักษ์จึงลอบทำร้ายเอ้อตี้จนบาดเจ็บสาหัส เหลียงจ้านได้เข้ามาช่วย ทำให้เอ้อตี้รับเป็นศิษย์อย่างเต็มใจ เอ้อตี้พักรักษาตัวอยู่ใกล้บ้านของศิษย์ผู้พี่ (หง จินเป่า) ที่เป็นผู้ถ่ายทอดกังฟูให้ ที่สุดเอ้อตี้ก็ต้องตายเพราะ 2 องครักษ์ของหนีเฟย เหลียงจ้านบังเกิดความแค้น จึงต้องฝึกปรนวิชากังฟูเพื่อล้างแค้น

**เบื้องหลังและความสำเร็จ**
ไอ้หนุ่มเหลือขอ เป็นภาพยนตร์กังฟูที่กำกับการแสดงโดย หง จินเป่า ซึ่งเป็นทั้งนักแสดงและผู้กำกับฉากแอ๊คชั่นในเรื่องด้วย โดยมี หยวนเปียว ร่วมแสดงและร่วมกำกับฉากแอ๊คชั่นด้วยกัน  และได้ หลิน เจิ้งอิง, เจมส์ เทียน และ เฉิน ฟ่านฉี ซึ่งเป็นนักแสดงประกอบที่ชำนาญกังฟูอยู่ด้วยแล้วร่วมแสดงในเรื่อง
โดยมีเนื้อหาเกี่ยวกับ เหลียงจ้าน ปรมาจารย์กังฟูแบบหย่งชุนที่มีตัวตนจริง ซึ่งเป็นอาจารย์ของ เฉิน หว่านซุน ผู้เป็นอาจารย์ของยิปมัน ปรมาจารย์กังฟูหย่งชุนที่มีชื่อเสียง
ภาพยนตร์ประสบความสำเร็จอย่างมากทั้งรายได้และเสียงวิจารณ์ โดยตัวละครเด่นในเรื่อง คือ เอ้อตี้ ที่รับบทโดย หลิน เจิ้งอิง นับเป็นบทบาทการแสดงที่ดีที่สุดชิ้นหนึ่งในชีวิตการแสดงของหลิน เจิ้งอิง ที่ต่อมาเป็นที่รู้จักกันเป็นอย่างดีจากบทอาจารย์ปราบผี จากภาพยนตร์เรื่อง ผีกัดอย่ากัดตอบ ในปี ค.ศ. 1985

**อ้างอิง**

**แหล่งข้อมูลอื่น**
  ข้อมูลจาก IMDb
หมวดหมู่:ภาพยนตร์กังฟู
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2525
อนุตตมา อมรวิวัฒน์

อนุตตมา อมรวิวัฒน์ จิ๊บ อดีตสมาชิกพรรคไทยรักษาชาติ อดีตรองเลขาธิการ และอดีตรองโฆษกพรรคเพื่อไทย อดีตรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร อดีตอาจารย์มหาวิทยาลัยธรรมศาสตร์ อดีตโฆษกกระทรวงการคลัง อดีตผู้สมัครสมาชิกสภาผู้แทนราษฎร กรุงเทพมหานคร เขต 7 และเป็นบุตรสาวของพลตำรวจเอก สมบัติ อมรวิวัฒน์

**ประวัติ**
อนุตตมา อมรวิวัฒน์ เป็นบุตรสาวของพลตำรวจเอก สมบัติ อมรวิวัฒน์ อดีตอธิบดีกรมสอบสวนคดีพิเศษ กับนางอัญชลีพรรณ อมรวิวัฒน์ และเป็นลูกพี่ลูกน้องของ จุลพันธ์ อมรวิวัฒน์
อนุตตมา สำเร็จการศึกษาปริญญาตรีเกียรตินิยมอันดับ 2 ด้านรัฐศาสตร์ สาขาความสัมพันธ์ระหว่างประเทศ จากจุฬาลงกรณ์มหาวิทยาลัย และปริญญาโทสองสาขา คือ สาขาธุรกิจระหว่างประเทศ จากมหาวิทยาลัยบอสตัน กับสาขานโยบายเศรษฐศาสตร์ระหว่างประเทศ จากมหาวิทยาลัยโคลัมเบีย 

**การทำงาน**
อนุตตมา อมรวิวัฒน์ เริ่มทำงานภายหลังจากสำเร็จการศึกษา เป็นข้าราชการประจำกรมส่งเสริมการส่งออก กระทรวงพาณิชย์ ในตำแหน่ง นักวิชาการพาณิชย์ ระดับ 6 จากนั้นจึงเปลี่ยนแปลงสายงานมาเป็นอาจารย์คณะพาณิชยศาสตร์และการบัญชี มหาวิทยาลัยธรรมศาสตร์ กระทั่งได้ลาออกจากงานอาจารย์ เพื่อลงสมัคร ส.ส. ในการเลือกตั้ง พ.ศ. 2554 สังกัดพรรคเพื่อไทย ในเขต 7 กทม. แต่ไม่ได้รับเลือกตั้ง  ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร และต่อมาได้ย้ายไปเป็นเลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ ได้รับมอบหมายให้ดูแลเกี่ยวกับงานด้านสังคม โดยเฉพาะ นโยบายสตรี เด็ก เยาวชน ผู้สูงอายุ และผู้ด้อยโอกาส หลังจากนั้นก็ได้รับการแต่งตั้งให้เป็นที่ปรึกษารัฐมนตรีช่วยว่าการกระทรวงการคลัง นอกจากนั้น ยังได้รับแต่งตั้งจากพรรคเพื่อไทย ให้ไปดำรงตำแหน่ง รองโฆษกพรรคเพื่อไทย เมื่อวันที่ 19 มีนาคม พ.ศ. 2556 และได้รับเลือกจากที่ประชุมพรรค ให้รับตำแหน่ง 
รองเลขาธิการพรรคเพื่อไทย 
สำหรับงานด้านสภาผู้แทนราษฎร เคยดำรงตำแหน่ง ที่ปรึกษาคณะกรรมการวิสามัญ การแก้ไขรัษฎากร สภาผู้แทนราษฎร และเคยดำรงตำแหน่ง ที่ปรึกษาประจำกรรมาธิการต่างประเทศ สภาผู้แทนราษฎร

**เครื่องราชอิสริยาภรณ์**

**อ้างอิง**
หมวดหมู่:สกุลอมรวิวัฒน์
หมวดหมู่:ข้าราชการพลเรือนชาวไทย
หมวดหมู่:อาจารย์คณะพาณิชยศาสตร์และการบัญชี
หมวดหมู่:นักการเมืองสตรีชาวไทย
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:บุคคลจากกรุงเทพมหานคร
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:บุคคลจากมหาวิทยาลัยบอสตัน
วัดคลองเกตุ

วัดพคลองเกตุ    เป็นวัดในตำบลคลองเกตุ  อำเภอโคกสำโรง จังหวัดลพบุรี 15120

**ประวัติ**
วัดคลองเกตุ ตั้งอยู่ที่ตำบลคลองเกตุ อำเภอโคกสำโรง จังหวัดลพบุรี เป็นวัดที่ได้รับการพัฒนาให้มีความเจริญรุ่งเรืองมาโดยตลอด จนเป็นที่รู้จักในปัจจุบัน บรรยากาศภายในบริเวณวัดมีความร่มรื่นเหมาะสมแก่การปฏิบัติธรรมและศึกษาหาความรู้อย่างมาก วัดคลองเกตุมีชื่อเสียงในเรื่องของความโด่งดังเรื่องวัตถุมงคลของหลวงปู่บุญตา ซึ่งเป็นพระเกจิอาจารย์ที่มีชื่อเสียง ในอดีตมีพระราชปริยัติสุทธี อดีตเจ้าอาวาสวัดคลองเกตุ และอดีตเจ้าคณะจังหวัดลพบุรี เคยปกครอง

**ศาสนสถานภายในวัด**
# ศาลาการเปรียญ 2 ชั้น
# โรงเรียนพระปริยัติธรรม
# พระอุโบสถ
# วิหารประดิษฐานพระพุทธบาทจำลอง
# พิพิธภัณฑ์หลวงปู่บุญตา
# กุฏิสงฆ์
# เมรุ

**พระครูสิริธัชสมาจารย์ (หลวงปู่บุญตา วิสุทธสีโล)**
ประวัติหลวงปู่บุญตา วัดคลองเกตุ อ.โคกสำโรง  จ.ลพบุรี มีนามเดิมว่า บุญตา  นามสกุล  พาซื่อ  โยมบิดาชื่อ  นายอุด  โยมมารดาชื่อ  นางทุม  พาซื่อ เกิดที่บ้านโนนสะคาม  จังหวัดอุบลราชธานี เมื่อวันที่ 15  มกราคม  พ.ศ. 2449  ท่านอุปสมบทเมื่อวันที่  25  มกราคม  พ.ศ. 2472  ที่วัดหนองม้า  ต.หนองฮะ  อ.ศรีขรภูมิ  จ.สุรินทร์ ท่านได้รับฉายาว่า "วิสุทธสีโล"  แปลว่า "ผู้มีศีลอันบริสุทธิ์" หลวงปู่บุญาเป็นผู้มีเมตตาและบารมีอันสูงส่ง เป็นพระเกจิที่ประชาชนมากมายให้การเคารพและนับถือท่านเป็นจำนวนมาก

** อ้างอิง**
  วิสุทธสีโล วัดคลองเกตุ จ.ลพบุรีfix-attempted=yes 
คลองเกตุ
ชลิตรัตน์ จันทรุเบกษา

ชลิตรัตน์ จันทรุเบกษา หรือ เสี่ยหม่อง กรรมการผู้จัดการ บริษัท ไทยฟลายอิ้ง เซอร์วิส จำกัด กรรมการอำนวยการฝ่ายประชาสัมพันธ์ สมาคมกีฬาเทนนิส อดีตรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร โฆษกพรรคชาติพัฒนา และอดีตผู้อำนวยการเลือกตั้งพรรคชาติพัฒนาเพื่อแผ่นดิน

**ประวัติ**
ชลิตรัตน์ จันทรุเบกษา เกิดเมื่อวันที่ 19 เมษายน พ.ศ. 2507 ที่เขตบางเขน กรุงเทพมหานคร เป็นบุตรของพลอากาศเอกชนินทร์ จันทรุเบกษา (เป็นหลานของพลอากาศเอก บุญชู จันทรุเบกษา) กับนางปาลีรัฐ จันทรุเบกษา สำเร็จการศึกษาชั้นประถมศึกษา และมัธยมศึกษาจากโรงเรียนวชิราวุธวิทยาลัย จบการอาชีวศึกษา และด้านด้านคอมพิวเตอร์ จากประเทศออสเตรเลีย สำเร็จการศึกษาระดับปริญญาตรี ด้านรัฐศาสตร์ จากมหาวิทยาลัยรามคำแหง และผ่านการอบรมหลักสูตรการบิน จากกองทัพอากาศ และจากสถาบันการบินพลเรือน

**การทำงาน**
ชลิตรัตน์ จันทรุเบกษา เคยสมัครรับเลือกตั้ง ส.ส.กรุงเทพมหานคร ในสังกัดพรรคชาติพัฒนา ในการเลือกตั้ง พ.ศ. 2544 แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้รับมอบหมายจากพรรคชาติพัฒนาเพื่อแผ่นดิน ให้เป็นผู้อำนวยการเลือกตั้งของพรรค (รับผิดชอบเขตกรุงเทพมหานครและภาคกลาง) และได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคชาติพัฒนา ลำดับที่ 5 แต่ศาลรัฐธรรมนูญวินิจฉัยภายหลังว่าการเลือกตั้งนี้ไม่ชอบด้วยรัฐธรรมนูญไปด้วย ต่อมาได้ตัดสินใจลาออกจากสมาชิกพรรคชาติพัฒนาและย้ายมาสังกัดพรรคเพื่อไทย

**ผลงานด้านการแสดง**

**ละครโทรทัศน์**
 ปี พ.ศ. 2552 ดินน้ำลมไฟ (ช่อง 3) รับบทเป็น ผู้สร้างหนัง (รับเชิญ)- ปี พ.ศ. 2554 ตะวันเดือด (ช่อง 3) รับบทเป็น เฮียโชติ (รับเชิญ)- ปี พ.ศ. 2554 เหนือเมฆ (ช่อง 3)- ปี พ.ศ. 2559 ชาติพยัคฆ์ (ช่อง 3) รับบทเป็น ผู้ใหญ่เชื้อ (รับเชิญ)- ปี พ.ศ. 2559 ดาวหลงฟ้า ภูผาสีเงิน (ช่อง 3) รับบทเป็น เอกอัครราชทูตซามาร์- ปี พ.ศ. 2564 เกมล่าทรชน (ช่อง 3) รับบทเป็น พ่อเลี้ยงกาแล (รับเชิญ)

**ละครชุด**
 ปี พ.ศ. 2556 สุภาพบุรุษจุฑาเทพ (ช่อง 3) ตอน คุณชายรณพีร์ รับบทเป็น เป็นผู้บังคับการกองบิน

**ละครเฉลิมพระเกียรติ**
 ละคร ป่ารักน้ำ (ช่อง 5) รับบทเป็น พ่อสลิลา (ลิลา)

**เครื่องราชอิสริยาภรณ์**

**อ้างอิง**
หมวดหมู่:สกุลจันทรุเบกษา
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากสถาบันการบินพลเรือน
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:นักบินชาวไทย
หมวดหมู่:นักการเมืองไทย
หมวดหมู่:พรรคประชากรไทย
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคชาติพัฒนากล้า
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
ลิเบีย ลิเบีย ลิเบีย

ลิเบีย ลิเบีย ลิเบีย  (หรือในอีกชื่อ "ยา บิลาดี" หมายถึง "ประเทศของข้า") เป็นบทเพลงซึ่งประพันธ์ทำนองโดย โมฮัมเหม็ด อับเดล วาฮับ (Mohammed Abdel Wahab) บทร้องโดย อัล บะชีร์ อัล อะเรบี (Al Bashir Al Arebi) เดิมใช้เป็นเพลงชาติของราชอาณาจักรลิเบียนับตั้งแต่ได้รับเอกราชจากอิตาลีเมื่อ ค.ศ. 1951 จนถึง ค.ศ. 1969 เนื่องจากรัฐบาลของพระเจ้าอิดริสที่ 1 แห่งลิเบีย ได้ถูกรัฐประหารโดยคณะทหารภายใต้การนำของ พันเอก มูอัมมาร์ กัดดาฟี 
กัดดาฟีได้นำเอาเพลงมาร์ชของอียิปต์ชื่อ "อัลลอฮุอักบัร" มาใช้เป็นเพลงชาติแห่งสาธารณรัฐสังคมนิยมประชาชนอาหรับลิเบียซึ่งสถาปนาขึ้นแทนที่รัฐบาลเดิม ตราบจนกระทั่งลิเบียได้เกิดการลุกฮือต่อต้านรัฐบาลกัดดาฟีและบานปลายไปสู่สงครามกลางเมือง ตั้งแต่ช่วงต้นปี ค.ศ. 2011 เพลง "ลิเบีย ลิเบีย ลิเบีย" ก็ได้ถูกนำมาใช้เป็นเพลงสัญลักษณ์ของฝ่ายต่อต้านรัฐบาลกัดดาฟี ภายใต้การนำของสภาถ่ายโอนอำนาจแห่งชาติมาโดยตลอด เมื่อฝ่ายสภาถ่ายโอนอำนาจแห่งชาติสามารถโค่นล้มรัฐบาลกัดดาฟีได้สำเร็จในช่วงเดือนสิงหาคมของปีเดียวกัน เพลงนี้จึงได้กลับมีสถานะเป็นเพลงชาติของลิเบียอย่างเป็นทางการอีกครั้ง

**เนื้อร้อง**

**คำแปลไทย**
บทประสานเสียง
ประเทศของข้าเอย! ด้วยการต่อสู้และความอดทนของข้า 
จงขับไล่ปัจจามิตรและโภยภัยทั้งปวง
และอยู่รอดปลอดภัยเถิด! 
จงปลอดภัยโดยถ้วนทั่ว เราคือผู้ปลดปล่อยของเจ้า 
ลิเบีย ลิเบีย ลิเบีย! 
บทที่ 1
ประเทศของข้าเอย! เจ้าคือมรดกของเหล่าบรรพชน
ขออัลลอห์จงละทิ้งมวลหมู่ผู้คิดร้ายต่อเจ้า
จงปลอดภัย! เราทั้งหลายเป็นทหารของเจ้าอยู่เสมอ
หากเพื่อทำให้เจ้าอยู่รอด แม้ตายเราก็ไม่เสียดายชีวิต
เราของกล่าวคำปฏิญาณอย่างเด็ดเดี่ยว
ว่าลิเบียเอย เราจะไม่ทำให้เจ้าตกต่ำตลอดกาล
เราจะไม่ขอกลับไปเป็นทาสอีก เพราะบัดนี้เราเป็นไทแล้ว
และเราได้ปลดปล่อยแผ่นดินเกิดของพวกเราแล้ว
ลิเบีย ลิเบีย ลิเบีย!
บทประสานเสียง
บทที่ 2
บรรพชนของเราทั้งหลายได้จับดาบขึ้น
เมื่อการต่อสู้เรียกหาท่านเหล่านั้น
มือหนึ่งทรงไว้ซึ่งอัลกุรอานอันศักดิ์สิทธิ์
อีกมือหนึ่งกุมดาบไว้มั่น
เขาทั้งหลายได้สู้ตราบจนได้เผยแพร่ศาสนา 
สันติภาพ และความเจริญรุ่งเรืองไปทั่วทั้งโลก
จงเจริญชั่วกาลนานเถิด เหล่าผู้สร้างบูรณภาพของพวกเรา
ลิเบีย ลิเบีย ลิเบีย!
บทประสานเสียง
บทที่ 3 (ฉบับดั้งเดิม)
บทที่ 3 (ฉบับใหม่)
บทประสานเสียง
บทที่ 4
บุตรแห่งลิเบีย บุตรแห่งหมู่สิงห์
เราอยู่เพื่อเกียรติยศ และเกียรติยศก็คือเจ้า
เมื่อเราเริ่มการต่อสู้ ชนทุกผู้ล้วนอยู่ข้างเรา
ขออัลลอห์โปรดคุ้มครองเอกราชของเรา
จงแสวงหาความสูงส่งอย่างที่สุด
และเตรียมพร้อมสำหรับการต่อสู้เถิด เยาวชนทั้งหลาย
ชีวิตนี้คือสงครามเพื่อเกียรติศักดื์ของบ้านเมืองเรา
ลิเบีย ลิเบีย ลิเบีย!
บทประสานเสียง

**อ้างอิง**

**แหล่งข้อมูลอื่น**
  24dec1951.com (เว็บไซต์ของผู้สนับสนุนราชวงศ์เซนุสซี) date=2011-08-10 - ตัวอย่างไฟล์เสียง
หมวดหมู่:เพลงชาติ
หมวดหมู่:สัญลักษณ์ของประเทศลิเบีย
หมวดหมู่:เพลงภาษาอาหรับ
สถานีโทรทัศน์จามาฮิริยา

สถานีโทรทัศน์จามาฮิริยา เป็นสถานีโทรทัศน์ในทวีปแอฟริกาเหนือแห่งลิเบียภายใต้การควบคุมของ บรรษัทวิทยุกระจายเสียงแห่งรัฐประชาชนลิเบีย (Libyan Jamahiriya Broadcasting Corporation) สถานีโทรทัศน์จามาฮิริยา ออกอากาศด้วยภาษาอาหรับ และ อังกฤษ
เมื่อ 22 สิงหาคม พ.ศ. 2554 ที่ผ่านมา ภายหลังในช่วงสงครามกลางเมืองในลิเบีย ทางสถานีได้ยุติการแพร่ภาพลงแล้ว โดยสภาถ่ายโอนอำนาจแห่งชาติ
หมวดหมู่:สถานีโทรทัศน์ในอดีต
หมวดหมู่:สถานีโทรทัศน์ในประเทศลิเบีย
พจนาถ พจนาพิทักษ์

พจนาถ พจนาพิทักษ์ เอก เป็นนักร้อง กวี นักเขียน และนักแต่งเพลงชาวไทย เกิดวันที่ 1 ที่บ้านเขาพระ อำเภอรัตภูมิ จังหวัดสงขลา  แต่ไปเติบโตตั้งแต่เด็กและเรียนหนังสือตั้งแต่ชั้นอนุบาลจนถึงมัธยมปีที่ 3 ที่ จังหวัดสตูล
ค้นพบตัวเองว่าสนใจในสิ่งที่เรียกว่าบทกวีตอนเรียนศิลปะอยู่ที่วิทยาลัยศิลปหัตถกรรมจังหวัดนครศรีธรรมราช  ต่อมาเมื่ออยู่ในรั้วมหาวิทยาลัยรามคำแหง จึงมีผลงานบทกวีและมีงานเขียนเผยแพร่นิตยสารอย่างต่อเนื่อง   ได้รับรางวัล ชนะเลิศโล่ห์พระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีในการประกวดบทกวีนักศึกษาของชุมนุมวรรณศิลป์5สถาบัน(จุฬาฯ,ธรรมศาสตร์,เกษตรศาสตร์,รามคำแหง,หอการค้า)ในปี พ.ศ. 2532  รางวัลบทกวีดีเด่นของสมาคมภาษาและหนังสือแห่งประเทศไทยฯในปี พ.ศ. 2537  ชนะเลิศบทกวีในวาระครบ30ปีเหตุการณ์ 6ตุลาคม ของเครือข่ายนักเขียนแห่งประเทศไทย
มีผลงานรวมบทกวีนิพนธ์ออกมาตั้งแต่ปี พ.ศ. 2535 จนถึงปี พ.ศ. 2554 ตามลำดับดังนี้ ' บนปีกปรารถนา,อ่อนไหวใช่อ่อนแอ,ธารแสนสาย,พุแสงหวัง,'ชุมชนชาวดิน,'เอ่ยคำว่ารักบ้างก็ได้ ' และ ' ดินแดนไม่มหัศจรรย์ '

**สตูดิโออัลบั้ม**
มีผลงานเพลงของตัวเองออกมาแล้ว 8 อัลบั้ม ได้แก่ - พจนาถ (19 กุมภาพันธ์ 2541) (สังกัด ไมล์สโตนเร็คคอร์ด)- อยู่พรุ่งนี้ (8 ตุลาคม 2545) (สังกัด ไมล์สโตนเร็คคอร์ด)- ในร้านหนังสือชื่อความหลัง (2546) (อิสระ)- ฝากเพลงไปบ้าน (2548) (สังกัด Here)- เพลงกวี (2549) (อิสระ)- รวม 25 บทเพลงทุ่งแสงตะวัน (2550) (อิสระ)- เพลงเอก (กุมภาพันธ์ 2556) (กะทิกะลา คอมปานี)- ฝันต่อฝัน (2557) (อิสระ)

**อัลบั้มร่วมกับศิลปินคนอึ่น**
 รวมเพลงชีวิตจากรายการ คนค้นคน (มีนาคม 2547)- บทกวีเลือกสรร สานเสียงกวี (2557)- 9 ปี ถนนดนตรี 92.5 FM RADIO THAILAND (2558) - จัดทำขึ้นเพื่อร่วมก่อตั้งกองทุนศิลปินเพื่อชีวิต- 0.25 พื้นที่ได้ฝ่าเท้า 25 ปี มอส สายศรัทธา สร้างสังคม (2560)

**อัลบั้มบันทึกการแสดงคอนเสิร์ตเดี่ยว**
 ทุ่งขอบฟ้า ใบไม้ฝัน (DVD) เดือนกุมภาพันธ์ พ.ศ. 2556 

**บันทึกการแสดงคอนเสิร์ตร่วมกับศิลปินคนอื่น**
 มหกรรมดนตรีเพื่อธรรมชาติและชีวิต ครั้งที่ 10 (11 ธันวาคม 2547)- สายน้ำ ตำนาน คาราวาน และดวงดาว (5 พฤษภาคม 2549)- Bangkok Music Forum ครั้งที่ 8 (18 ตุลาคม 2557)- หุบเขาฝนโปรยไพร 13 (10 กุมภาพันธ์ 2562)- Exclusive Music 'เพลงพจนาถ' (28 มิถุนายน 2562)- กิน 1 ตัว ปล่อยหมึ่นตัว ทัวร์กินปู (29 - 30 มิถุนายน 2562)- อี่มอุ่นอวอร์ด (10 สิงหาคม 2562)- Freedom Festival 2019 (15 กันยายน 2562)- บทเพลง ดนตรีกวี ศักดิ์สิริ & พจนาถ (22 สิงหาคม 2563)- เพลงกวีในร้านกาแฟ (3 ตุลาคม 2563)- อะโป๊ยหม๊ะ 7 เลจะนะบุกกรุง (3 มิถุนายน 2565)- WATROH CAMP FEST (10 ธันวาคม 2565)- ฮิปปี้โฟล์ด อารัก อาภากาศ & กวีโฟล์ด พจนาถ พจนาพิทักษ์ (9 ธันวาคม 2566)


**อัลบั้มภาคพิเศษ**
 เพลงประกอบรายการสารคดี ทุ่งแสงตะวัน ทางช่อง 3- เพลงประกอบในรายการ คนค้นฅน ทางช่อง 9 - เพลงนำรายการสารคดี มดคันไฟ, สองกำลังสื่อ ทาง ThaiPBS - เพลง ฝากใจไปบ้าน ประกอบละครทางช่อง7สี

**อ้างอิง**
หมวดหมู่:บุคคลจากอำเภอรัตภูมิ
หมวดหมู่:นักแต่งเพลงชาวไทย
หมวดหมู่:นักร้องชายชาวไทย
หมวดหมู่:นักดนตรีเพื่อชีวิต
หมวดหมู่:นักดนตรีชาวไทย
หมวดหมู่:นักร้องจากจังหวัดสงขลา
หมวดหมู่:ผู้ให้ความบันเทิงจากจังหวัดสตูล
หมวดหมู่:กวีชาวไทย
หมวดหมู่:นักเขียนจากจังหวัดสงขลา
หมวดหมู่:บุคคลจากมหาวิทยาลัยรามคำแหง
แห้วทรงกระเทียม

แห้วจีน หรือ แห้วทรงกระเทียม (Ground chesnut; Eleocharis dulcis) เป็นพืชวงศ์กกและเป็นพืชหลายฤดู  เป็นพืชกึ่งพืชน้ำ มีเหง้าใต้ดิน เหง้าสั้นมีไหลยาว  หัวกลมแบนเกิดในส่วนปลายไหล สีน้ำตาลหรือสีดำ  ขึ้นเป็นกอ ลำต้นแข็งแรง ลำต้นตรง กลม ใบย่อส่วนเหลือเพียงโคนกาบหุ้มไม่มีแผ่นใบ สีน้ำตาลแดงหรือสีม่วง  ยาว 15-20 เซนติเมตร  ช่อดอกเดี่ยวเป็นช่อเชิงลด ดอกช่อยาว 1.5 -3.0 เซนติเมตร ดอกย่อยเป็นแบบ spike ยาว 2-5 เซนติเมตร มีริ้วประดับเป็นเยื่อบางๆ กลีบดอกคล้ายเส้นด้ายสีขาวหรือสีน้ำตาล ผลเป็นผลแห้งเมล็ดล่อน สีเหลืองมันจนถึงสีน้ำตาล ขยายพันธุ์ด้วยไหล หน่อ และเมล็ด ชอบที่ชื้นแฉะ พบในพื้นที่ลุ่มที่รกร้าง หนองน้ำและนาข้าว กระจายพันธุ์ทั่วประเทศไทย
กระจายพันธุ์ในเขตร้อนของโลกเก่า ตั้งแต่แอฟริกาตะวันตก มาดากัสการ์ อินเดีย จีน ญี่ปุ่น เอเชียตะวันออกเฉียงใต้ ออสเตรเลียและหมู่เกาะในมหาสมุทรแปซิฟิก มีทั้งพันธุ์ป่าและพันธุ์ปลูก โดยพันธุ์ป่าหัวขนาดเล็ก ค่อนข้างดำ พันธุ์ปลูกหัวใหญ่สีออกม่วงหรือน้ำตาล  แห้วใช้ปรุงอาหารได้หลายอย่าง  ทั้งในจีน อินโดจีน ไทย และประเทศอื่นๆในเอเชียตะวันออกเฉียงใต้ นำมารับประทานเป็นของหวาน หัวขนาดใหญ่นิยมรับประทานสด หัวขนาดเล็กใช้ผลิตแป้ง ในฟิลิปปินส์ใช้ทำข้าวเกรียบ ลำต้นใช้สานเสื่อหรือเป็นอาหารสัตว์ 

**อ้างอิง**

**แหล่งข้อมูลอื่น**
 Porcher Michel H. et al. 1995 - 2020, Sorting Eleocharis Names. Multilingual Multiscript Plant Name Database - A Work in Progress. Institute for Land & Food Resources. The University of Melbourne (2004)
*date=28 May 2020- Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative- พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 130 - 132
หมวดหมู่:วงศ์กก
หมวดหมู่:พืชที่รับประทานได้
หมวดหมู่:พืชที่ใช้ทำของใช้
หญ้านิ้วหนู

หญ้านิ้วหนู (Tall-fringerush; Fimbristylis dichotoma)เป็นพืชวงศ์กก ฤดูเดียว ขึ้นเป็นกอ ใบสั้นกว่าลำต้น มีลิกุลเป้นขนสั้นๆ ดอกช่อแบบซี่ร่ม ยาว 2-4 เซนติเมตร ขยายพันธุ์ด้วยเมล็ด ชอบที่ชื้นแฉะ พบในท้องนาและพื้นที่รกร้าง

**อ้างอิง**
 Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
หมวดหมู่:วงศ์กก
Trypticase soy agar

Trypticase soy agar (TSA) เป็นอาหารเลี้ยงเชื้อแบคทีเรีย ประกอบด้วยเคซีนและถั่วเหลืองที่ถูกย่อยด้วยเอนไซม์ซึ่งเป็นแหล่งของกรดอะมิโนและธาตุอาหารอื่นๆ มีเดกซ์โตสเป็นแหล่งคาร์บอน มีโซเดียมคลอไรด์เพื่อรักษาแรงดันออสโมติก และไดโพแทสเซียมฟอสเฟตเป็นบัฟเฟอร์ อาหารนี้อาจจะเพิ่มเลือดหรือยาปฏิชีวนะตามแต่ความต้องการในการเลี้ยงเชื้อ 

**ส่วนประกอบ**
อาหาร 1 ลิตรประกอบไปด้วย:- 15 g ทริปโตน- 5 g ซอยโตน - ถั่วเหลืองที่ย่อยด้วยเอนไซม์- 5 g NaCl หรือที่เรียกว่าโซเดียมคลอไรด์- 15 g วุ้น

**อ้างอิง**
 http://www.madsci.org/posts/archives/2000-02/951527342.Mi.r.html
หมวดหมู่:อาหารเลี้ยงเชื้อ
เปโซอาร์เจนตินา

เปโซ (Peso) เป็นสกุลเงินของสาธารณรัฐอาร์เจนตินา และใช้สัญลักษณ์ $ แทนสกุลเงิน ซึ่งอาจทำให้สับสนกับสัญลักษณ์ค่าเงินดอลลาร์สหรัฐ มีธนบัตรใบละ 2, 5, 10, 20, 50 และ 100 เปโซ และเหรียญขนาด 1, 5, 10, 25, 50 เซนตาโว (Centavo) ซึ่งเป็นหน่วยเงินที่เล็กที่สุด

**แหล่งข้อมูลอื่น**
 editor=Heiko Otto  
หมวดหมู่:สกุลเงิน
ยูฉะซีรีส์

ยูฉะซีรีส์  (Yūsha shirīzu) หรือ ซีรีส์ผู้กล้า ในภาษาไทย เป็นชื่ออนิเมะชุดแนวหุ่นยนต์ไซไฟ ผลิตโดยซันไรส์ และ ทาการะ (ปัจจุบันคือ ทาการะ โทมี่) ผลิตผลงานเมื่อปี ค.ศ. 1990 จนถึงปี ค.ศ. 1998 โดยถูกผลิตเป็นทีวีซีรีส์ด้วยกันถึง 8 เรื่องด้วยกัน และมีผลงานออริจินอลวิดิโอแอนิเมชัน ถึง 2 เรื่อง

**ประวัติ**

**ผู้สนับสนุน**
ผู้สนับสนุนหลักของซีรีส์คือบริษัท ทาการะ (ปัจจุบันใช้ชื่อว่าทาการะโทมี่) บริษัทที่ผลิตของเล่นและบริษัท คาบายะ บริษัทผลิตขนม โดยฝั่งทาการะนั้นได้นำรูปแบบหุ่นยนต์ของทรานส์ฟอร์มเมอร์สทั้งยานยนต์ชนิดต่างๆ ทั้งเครื่องบินและรถยนต์ที่สามารถแปลงร่างเป็นหุ่นยนต์และสามารถพูดและมีความคิดเป็นของตัวเองมาประยุกต์ใช้กับผลงานซีรีส์นี้
นอกจากนี้รูปแบบพื้นฐานของสมาชิกหลักในช่วงเริ่มต้นจากยูฉะซีรีส์แต่ละเรื่องมักจะมีหุ่นยนต์ที่รวมร่างกับหุ่นยนต์หลักเข้ามาไว้ด้วย ซึ่งแนวคิดนี้ประยุกต์มาจาก ทรานส์ฟอร์มเมอร์ส วิกตอรี่
ทั้งนี้สินค้าบางชิ้นได้มีการนำแม่พิมพ์จากสินค้าทรานส์ฟอร์มเมอร์สในอดีตเข้ามาใช้อีกด้วย
อย่างไรก็ตามหลังจากการควบรวมกิจการของทาการะโทมี่ ผลงานลิขสิทธิ์ของยูฉะซีรีส์ถูกตกไปเป็นของบริษัท บันไดนัมโกะ โดยได้รับผิดชอบการพัฒนาผลิตภัณฑ์สินค้าและการกระจายผลงานทั้งหมดหลังจากบริษัท ซันไรส์ ถูกซื้อหุ้นไปและผลงานบางส่วนได้ถูกปรากฏตัวอยู่ในเกม ซูเปอร์โรบ็อตไทเซ็น แต่ผลงานส่วนของ ทรานส์ฟอร์มเมอร์ส ทาการะโทมี่ยังคงถือลิขสิทธิ์ไว้เช่นเดิม

**รายชื่อซีรีส์**

**ออริจินอลวิดิโอแอนิเมชัน**
คำสั่งผู้กล้า ดั๊กวอน เด็กหนุ่มนัยตาคริสตัล (勇者指令ダグオン 水晶の瞳の少年)
ราชันย์ผู้กล้า กาโอไกการ์ FINAL (勇者王ガオガイガーFINAL)

**วิดีโอเกม**
ชินเซไดโรบ็อทเซ็นคิ เบรฟซาก้า (新世代ロボット戦記ブレイブサーガ)
เบรฟซาก้า 2 (ブレイブサーガ2)
เบรฟซาก้า ชินฟูมิ แอสทาเรีย (ブレイブサーガ 新章 アスタリア)
ชินเซคิยูฉะไทเซ็น (新世紀勇者大戦)

**ดูเพิ่ม**
ทรานส์ฟอร์มเมอร์ส
*เอลโดรันซีรีส์
*ซูเปอร์โรบ็อตไทเซ็น
*เบตเตอร์แมน

**อ้างอิง**

** แหล่งข้อมูลอื่น**
 เว็บไซค์อย่างเป็นทางการของยูฉะซีรีส์

หมวดหมู่:วิดีโอเกมเกี่ยวกับเมคา